
Philosophic 


Die "Philosophie" dud sich mid allgemaine un grundleschende Froochestellunge befasse, zom Beispiel 
Frooche noh de Eksisdens, em Wisse, de Wehrde, em Verschtand, em Goischt un de Sproch. Die 
Philosophie unnerscheidt sich vun annere Wisseschafde, welle sich aach mid denen Geschestann befasse 
dun, dorch es sisdemadische un argumendadiwe Herahngehe. 

Des Word "Philosophie" kummt vum Grieschische cpiAooocpia (philosophia). Des heest werdlich "die Lieb 
zur Washeed". Aischendlich is doh mid e spezieller Lewenstil vun de friee grieschische Filosofe gemeent 
gewahn. 

De ameriganische Philosoph Thomas Nagel fiehrt durch sibbe Frooche in die Philosophie ai^: 

1. Woher wisse mer ebbes? 

2. Wie hange Korper un Goischt zusamme? 

3. Was bedoide die Worder? 

4. Gebt's Willensfreiheed warklich? 

5. Was is Recht un was is Urecht? 

6. Was is de Doot? 

7. Was kennt de Sinn vum Lewe sei? 


Dohdran sieht mir, was far a waides Gebihd die Philosophie abdagge dud. De englische Philosoph Alfred 
North Whitehead hod emol geschriewwe, dass die ganz philosophisch Tradition vun Airopa nix anneres war, 
wie Fussnote zum Hehlegleichnis vum Plato^l Dazu muss mer awwer saache, dass des e bisselche 
eingeschrangt is, alldieweil jo es Hehlegleichnis vor allem um Erkenntnistheorie un Ontologie geht, un um 
viel anners, was ach zu de Philosophie geheert hald ned. AuKerdem muss mer ach beachde, dass es jo mehr 
gebbt wie nor die airopaische Philosophie, zom Beischpiel die Philosophie in Indie un in China^l 


Fachgebihde 


Es gabt en Haufe Aidailungen vun de Philosophie in Unnergebihde un je noh geschischdlicher Entwicklung 
kumme alsemol naie dazu orrer aide wern enfach uffgehobe. Ah moschliche Aidailung is die folschende^: 

■ Anthropologie 

■ Asthetik 

■ Bolidische Philosophie 

■ Erkenntnis- un Wisseschafdstheorie 

■ Ethik 

■ Geschischdsphilosophie 

■ Logik 

■ Metaphysik/Ontologie 

■ Naduhrphilosophie 






■ Rechtsphilosophie 

■ Relischionsphilosophie 

■ Sprochphilosophie 

